Andrejuvová, Anna, poslankyňa NR SR (2022-10-25):
Ďakujem. Čiže v bode 6. V § 17a sa pred doterajší text vkladá nový odsek 1, ktorý znie: „(1) Sporiteľovi podľa § 15 ods. 1 písm. a), ktorý pred uplynutím lehoty 730 dní odo dňa vzniku jeho prvej účasti na starobnom dôchodkovom sporení doručí Sociálnej poisťovni písomné oznámenie s jej úradne osvedčeným podpisom alebo oznámenie podpísané pred povereným zamestnancom Sociálnej poisťovne, ktoré obsahuje prejav vôle nebyť zúčastnený na starobnom dôchodkovom sporení, zaniká právne postavenie sporiteľa v deň, v ktorom bolo toto oznámenie doručené Sociálnej poisťovni, a to spätne odo dňa vzniku jeho prvej účasti na starobnom dôchodkovom sporení. Sporiteľ môže prejaviť vôľu podľa prvej vety raz a tento prejav vôle nemožno vziať späť.“ Doterajší § 17a sa označuje ako odsek 2. Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1. mája 2023, čo sa premietne do článku o účinnosti. 4. V Čl. I bode 13 § 33 ods. 1 písm. b) druhom bode a § 33 ods. 8 písm. a), bode 19 § 45 ods. 5 písm. a) druhom bode, nadpise § 46a a § 46a ods. 1, v bode 21 § 46c ods. 2 písm. b), bode 38 § 46e ods. 5 písm. b) sa za slová „doživotného starobného dôchodku„ nahrádzajú slovami „doživotného dôchodku“. 5. V Čl. I bode 13 § 13a ods. 1, bode 19 § 44 ods. 5, bode 44 § 46f ods. 1 sa slová „doživotný starobný dôchodok“ nahrádzajú slovami „doživotný dôchodok“. 6. V Čl. I bod 42 znie: „42. V § 46e odsek 8 znie: „(8) Sociálna poisťovňa určí a na svojom webovom sídle zverejní medián súm podľa odseku 7 zaokrúhlený na celé euro nahor k prvému dňu kalendárneho roka. Ak žiadny poistiteľ nezaevidoval hodnotu podľa odseku 7, Sociálna poisťovňa určí a na svojom webovom sídle zverejní poslednú známu hodnotu mediánu. Hodnota podľa prvej vety a druhej vety je platná v kalendárnom roku, v ktorom bola určená a zverejnená.“.“ 7. V Čl. I bode 61 § 63d ods. 1 písm. b) druhom bode a bode 62 v § 63d ods. 1 písm. b) v druhom bode sa spojka „a“ nahrádza čiarkou. 8. V Čl. I bode 61 § 63d ods. 1 a bode 62 § 63d ods. 1 sa písmeno b) dopĺňa štvrtým bodom a piatym bodom, ktoré znejú: „4. vyplatenia výnosu z investovania a 5. zúčtovania odplaty dôchodkovej správcovskej spoločnosti.“ 9. V Čl. I bode 61 sa § 63d dopĺňa odsekmi 4 a 5, ktoré znejú: „(4) Ak boli z osobného dôchodkového účtu sporiteľa vedeného pre dlhopisový garantovaný dôchodkový fond odpísané všetky dôchodkové jednotky tvorené z povinných príspevkov a penále, individuálna garancia je nulová. Individuálna garancia sa začne opätovne tvoriť po pripísaní sumy podľa odseku 1 písm. a) na osobný dôchodkový účet sporiteľa vedený pre dlhopisový garantovaný dôchodkový fond. (5) Individuálna garancia sa nevzťahuje na majetok tvorený z dobrovoľných príspevkov.“ 10. V Čl. I bode 62 § 63d ods. 2 sa za slová „časť individuálnej garancie“ vkladajú slová „na určenie individuálnej garancie“. 11. V Čl. I bode 62 sa § 63d dopĺňa odsekmi 3 a 4, ktoré znejú: „(3) Ak boli z osobného dôchodkového účtu sporiteľa vedeného pre dlhopisový garantovaný dôchodkový fond odpísané všetky dôchodkové jednotky tvorené z povinných príspevkov a penále, individuálna garancia je nulová. Individuálna garancia sa začne opätovne tvoriť po pripísaní sumy podľa odseku 1 písm. a) na osobný dôchodkový účet sporiteľa vedený pre dlhopisový garantovaný dôchodkový fond. (4) Individuálna garancia sa nevzťahuje na majetok tvorený z dobrovoľných príspevkov.“ 12. V Čl. I bode 63 § 63da písm. a) prvý bod znie: „1. rozdielu individuálnej garancie a individuálnej garancie pre programový výber ku dňu vydania certifikátu pre programový výber, na základe ktorého bola uzatvorená dohoda o vyplácaní dôchodku programovým výberom,“. 13. V Čl. I bode 63 § 63da sa písmeno b) dopĺňa štvrtým bodom a piatym bodom, ktoré znejú: „4. vyplatenia výnosu z investovania a 5. zúčtovania odplaty dôchodkovej správcovskej spoločnosti.“. 14. V Čl. I bode 63 § 63da doterajší text sa označuje ako odsek 1 a dopĺňa sa odsekom 2, ktorý znie: „(2) Individuálna garancia pre doživotný dôchodok sa nevzťahuje na majetok tvorený z dobrovoľných príspevkov.“ 15. V Čl. I sa za bod 64 vkladajú nové body 65 a 66, ktoré znejú: „65. V § 64 odseky 1 a 2 znejú: „(1) Sporiteľ podľa § 15 ods. 1 písm. a), ktorému vznikla prvá účasť na starobnom dôchodkovom sporení, môže uzatvoriť prvú zmluvu o starobnom dôchodkovom sporení do 180 dní odo dňa vzniku jeho prvej účasti na starobnom dôchodkovom sporení. (2) Fyzická osoba, ktorej zaniklo právne postavenie sporiteľa podľa § 17a ods. 1, môže uzatvoriť zmluvu o starobnom dôchodkovom sporení, ak ku dňu podpisu tejto zmluvy nedovŕšila vek podľa § 15 ods. 1 a 2.“ 66. V § 64 ods. 4 úvodnej vete sa slová „odsekov 1 a" nahrádzajú slovom „odseku“.“ Nasledujúce body sa primerane prečíslujú, čo sa premietne do článku o účinnosti. Tieto body nadobúdajú účinnosť 1. mája 2023, čo sa premietne do článku o účinnosti. 16. V Čl. I bode 66 § 64 ods. 4 sa slová „odsekov 1a“ nahrádzajú slovom „odseku“. 17. V čl. I sa za bod 66 vkladá nový bod 67, ktorý znie: „67. V § 64 ods. 6 sa slová „odseku 11" nahrádzajú slovami „odseku 10“.“ Navrhovaný bod nadobúda účinnosť 1. januára 2023 a nasledujúce body sa primerane prečíslujú, čo sa premietne do článku o účinnosti. 18. V čl. I bod 67 znie: „67. V § 64 ods. 9 sa vypúšťajú písm. e) a f). Doterajšie písm. g) až i) sa označujú ako písmená e) až g).“ 19. V čl. I sa za bod 67 vkladá nový bod 68, ktorý znie: „68. V § 64 sa vypúšťa ods. 10. Doterajšie ods. 11 až 15 sa označujú ako ods. 10 až 14.“ Navrhovaná zmena sa primerane premietne do bodov 68 až 72 a 102 (§ 92 ods. 3), v ktorých sa upravia vnútorné odkazy. Navrhovaný bod nadobúda účinnosť 1. januára 2023 a nasledujúce body sa primerane prečíslujú, čo sa premietne do článku o účinnosti. 20. V č. I sa za bod 72 vkladá nový bod 73, ktorý znie: „73. V § 64 ods. 14 znie: „(14) Sporiteľ, ktorému Sociálna poisťovňa určila dôchodkovú správcovskú spoločnosť, sa považuje za sporiteľa, ktorý uzatvoril prvú zmluvu o starobnom dôchodkovom sporení. Zmluva o starobnom dôchodkovom sporení medzi sporiteľom a dôchodkovou správcovskou spoločnosťou určenou Sociálnou poisťovňou je uzatvorená dňom určenia dôchodkovej správcovskej spoločnosti Sociálnou poisťovňou; prejav vôle sporiteľa a dôchodkovej správcovskej spoločnosti sa nevyžaduje. Zmluva podľa druhej vety obsahuje náležitosti podľa ods. 9 písm. a), b) a g) a názov indexového negarantovaného dôchodkového fondu. Dôchodková správcovská spoločnosť je povinná zaslať sporiteľovi informáciu o tom, že sa stal sporiteľom a o pasívnom elektronickom prístupe k jeho osobnému dôchodkovému účtu, do 15 dní odo dňa, v ktorom sa dozvedela o jej určení sporiteľovi.“.“ Nasledujúce body sa primerane prečíslujú, čo sa premietne do článku o účinnosti. Bod 73 nadobúda účinnosť 1. mája 2023, čo sa premietne do článku o účinnosti. 21. V čl. I bod 73 znie: „73. V § 64a ods. 3 písm. c) znie: „c) bola uzatvorená v rozpore s § 64 ods. 1,“.“ Tento bod nadobúda účinnosť 1. mája 2023, čo sa premietne do článku o účinnosti. 22. V čl. I bode 74 úvodnej vete sa slová „písmeno c)“ nahrádzajú slovami „písmeno d)“ a označenie písmena „c)“ sa nahrádza označením písmena „d)“. 23. V čl. I bode 75 úvodnej vete sa slová „písmenom d)“ nahrádzajú slovami „písmenom e)“ a označenie písmena „d)“ sa nahrádza označením písmena „e)“. 24. V čl. I sa za bod 77 vkladá nový bod 78, ktorý znie: „78. Za § 64a sa vkladá § 64aa, ktorý vrátane nadpisu znie: „§ 64aa Určenie dôchodkovej správcovskej spoločnosti Sociálnou poisťovňou (1) Sociálna poisťovňa určí do 30 dní od uplynutia lehoty podľa § 64 ods. 1 sporiteľovi, ktorému vznikla prvá účasť na starobnom dôchodkovom sporení dôchodkovú správcovskú spoločnosť, ak v lehote podľa § 64 ods. 1 a) neuzatvoril zmluvu o starobnom dôchodkovom sporení alebo b) nedoručil Sociálnej poisťovni oznámenie s prejavom vôle nebyť zúčastnený na starobnom dôchodkovom sporení. (2) Sociálna poisťovňa určuje dôchodkovú správcovskú spoločnosť postupne podľa zoznamu dôchodkových správcovských spoločností zoradených v abecednom poradí. (3) Sociálna poisťovňa do ôsmich dní od určenia dôchodkovej správcovskej spoločnosti oznámi a) sporiteľovi určenie dôchodkovej správcovskej spoločnosti; súčasťou tohto oznámenia je názov určenej dôchodkovej správcovskej spoločnosti a poučenie o práve sporiteľa prejaviť vôľu nebyť zúčastnený na starobnom dôchodkovom sporení, b) dôchodkovej správcovskej spoločnosti informáciu o tom, že bola určená sporiteľovi; súčasťou tohto oznámenia je meno, priezvisko, miesto trvalého pobytu, dátum narodenia a identifikačné číslo sociálneho zabezpečenia tohto sporiteľa. (4) Sociálna poisťovňa je povinná previesť povinné príspevky od vzniku prvej účasti na starobnom dôchodkovom sporení sporiteľa, ktorému určila dôchodkovú správcovskú spoločnosť, na účet nepriradených platieb príslušnej dôchodkovej správcovskej spoločnosti do 30 dní odo dňa určenia dôchodkovej správcovskej spoločnosti.“.“ Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1. mája 2023, čo sa premietne do článku o účinnosti. 25. V čl. I bode 80 § 64b ods. 4 písm. c) znie: „c) v období jedného roka odo dňa uzatvorenia 1. prvej zmluvy o starobnom dôchodkovom sporení alebo 2. zmluvy o starobnom dôchodkovom sporení podľa § 64 ods. 2.“ 26. V čl. I bode 81 § 64b ods. 4 písm. a) znie: „a) v období jedného roka odo dňa uzatvorenia 1. prvej zmluvy o starobnom dôchodkovom sporení alebo 2. zmluvy o starobnom dôchodkovom sporení podľa § 64 ods. 2,“. 27. V čl. I bode 102 § 92 sa vypúšťajú ods. 7 a 8. Doterajšie ods. 9 až 12 sa označujú ako ods. 7 až 10. 28. V čl. I bode 102 § 92 ods. 9 sa slová „ods. 6 až 8“ nahrádzajú slovami „ods. 6“ a slová „ods. 6 až 8“ nahrádzajú slovami „ods. 6“. 29. V čl. I bode 102 § 92 ods. 10 sa slová „ods. 6 až 8“ nahrádzajú slovami „ods. 6“. 30. V čl. I bode 102 § 92 ods. 12 sa slová „4, 6 až 8“ nahrádzajú slovami „4 a 6“. 31. V čl. I bode 102 § 93 ods. 2 sa slová „9 až 12“ nahrádzajú slovami „7 až 10“. 32. V čl. I sa za bod 102 vkladajú nové body 103 až 107, ktoré znejú: „103. V § 92 sa za ods. 6 vkladajú nové ods. 7 a 8, ktoré znejú: „(7) Odo dňa začatia poberania starobného dôchodku alebo predčasného starobného dôchodku programovým výberom a následne každým ďalším začatým rokom poberania tohto dôchodku, sa sporiteľovi v predvolenej investičnej stratégii podiel čistej hodnoty jeho majetku určeného na výplatu doživotného dôchodku v indexovom negarantovanom dôchodkovom fonde znižuje o príslušný počet percentuálnych bodov v prospech podielu čistej hodnoty jeho majetku, určeného na výplatu doživotného dôchodku v dlhopisovom garantovanom dôchodkovom fonde; príslušný počet percentuálnych bodov sa určí len raz, a to tak, aby a) sa podiel čistej hodnoty majetku sporiteľa určeného na výplatu doživotného dôchodku v indexovom negarantovanom dôchodkovom fonde znižoval každý rok o rovnaký počet percentuálnych bodov a b) podiel čistej hodnoty jeho majetku určeného na vyplácanie doživotného dôchodku v indexovom negarantovanom dôchodkovom fonde v poslednom roku poberania starobného dôchodku alebo predčasného starobného dôchodku programovým výberom bol 5 %. (8) Podiel čistej hodnoty majetku sporiteľa v predvolenej investičnej stratégii v indexovom negarantovanom dôchodkovom fonde určený na výplatu starobného dôchodku alebo predčasného starobného dôchodku programovým výberom podľa a) § 33 ods. 1 písm. a) sa odo dňa začatia poberania tohto dôchodku a následne každým ďalším začatým rokom jeho poberania znižuje v prospech podielu čistej hodnoty jeho majetku určeného na výplatu tohto dôchodku v dlhopisovom garantovanom dôchodkovom fonde o príslušný počet percentuálnych bodov určený podľa ods. 7, b) § 33 ods. 1 písm. b) bodu 1a. a druhého bodu sa odo dňa začatia poberania tohto dôchodku presunie do dlhopisového garantovaného dôchodkového fondu.“.“ Doterajšie odseky 7 až 10 sa označujú ako odseky 9 až 12. 104. V § 92 ods. 9 sa slová ,,nezodpovedá ods. 6“ nahrádzajú slovami „nezodpovedá ods. 6 až 8“ a slová „podľa ods. 6“ nahrádzajú slovami „podľa ods. 6 až 8“. 105. V § 92 ods. 10 sa slová „ods. 6“ nahrádzajú slovami „ods. 6 až 8“. 106. V § 92 ods. 12 sa slová „4 a 6“ nahrádzajú slovami „4, 6 až 8“. 107. V § 93 ods. 2 sa slová „7 až 10" nahrádzajú slovami „9 až 12“.“. Tieto body nadobúdajú účinnosť 1. januára 2024, čo sa premietne do článku o účinnosti. Nasledujúce body sa primerane prečíslujú, čo sa premietne do článku o účinnosti. 33. V čl. I sa za bod 108 vkladá nový bod 109, ktorý znie: „109. V § 110 ods. 5 znie: „(5) Dôchodková správcovská spoločnosť poskytuje ministerstvu a ministerstvu financií údaje vrátane osobných údajov, ktoré spracúva podľa tohto zákona, o sporiteľovi, poberateľovi dôchodkovej dávky vyplácanej zo starobného dôchodkového sporenia, sporiteľovi, ktorému sa vypláca výnos z investovania, a oprávnenej osobe, a to v rozsahu nevyhnutnom na plnenie úloh podľa osobitných predpisov.91) Ministerstvo a ministerstvo financií sú povinné osobné údaje získané podľa prvej vety šifrovať ihneď, ako je to možné, a ak šifrovanie nie je v odôvodnených prípadoch možné, pseudonymizovať ihneď, ako je to možné." Poznámka pod čiarou k odkazu 91 znie: „91) Napríklad § 35 až 38 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, § 14 ods. 5 a § 30aa ods. 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“.“ Nasledujúce novelizačné body sa primerane prečíslujú, čo sa premietne do článku o účinnosti. Tento bod nadobúda účinnosť 1. januára 2023, čo sa premietne do článku o účinnosti. 34. V čl. I bod 110 znie: „110. Za § 123aw sa vkladajú § 123ax až 123bj, ktoré vrátane nadpisu nad § 123ax, nadpisu nad § 123bb a nadpisu § 123bj znejú: „Prechodné ustanovenia k úpravám účinným od 1. januára 2023 § 123ax Dôchodková správcovská spoločnosť je povinná zaslať sporiteľovi výpis z jeho osobného dôchodkového účtu k 31. decembru 2022 najneskôr do 28. februára 2023. § 123ay Ustanovenie § 123aj sa od 1. januára 2023 neuplatňuje. § 123az Ak pred 1. januárom 2023 vznikol nárok na odplatu podľa § 63b alebo § 63c v znení účinnom do 31. decembra 2022, na jej výpočet a zúčtovanie sa použije tento zákon v znení účinnom do 31. decembra 2022. § 123ba (1) Do 31. decembra 2024 sa § 63a ods. 3 nepoužije. (2) Odplata za správu dôchodkového fondu za jeden kalendárny rok správy dôchodkového fondu nesmie v roku a) 2023 presiahnuť 0,45 % priemernej ročnej predbežnej čistej hodnoty majetku v dôchodkovom fonde, b) 2024 presiahnuť 0,425 % priemernej ročnej predbežnej čistej hodnoty majetku v dôchodkovom fonde. Prechodné ustanovenie k úpravám účinným od 1. mája 2023 § 123bb (1) Na vznik a zánik prvej účasti na starobnom dôchodkovom sporení fyzickej osoby, ktorej vzniklo dôchodkové poistenie podľa osobitného predpisu3)	do 30. apríla 2023, sa vzťahuje § 15 ods. 1 až 3 a § 17a v znení účinnom do 30. apríla 2023. (2) Sociálna poisťovňa je povinná písomne informovať fyzickú osobu podľa ods. 1 a o jej práve na uzatvorenie zmluvy o starobnom dôchodkovom sporení do 180 dní od vzniku tohto dôchodkového poistenia podľa osobitného predpisu.3) (3) Na uzatvorenie prvej zmluvy o starobnom dôchodkovom sporení medzi fyzickou osobou podľa ods. 1 a dôchodkovou správcovskou spoločnosťou sa vzťahuje § 64 ods. 1 a 2 v znení účinnom do 30. apríla 2023, ak ods. 4 neustanovuje inak. (4) Podmienka podľa § 64 ods. 1 písm. b) v znení účinnom do 30. apríla 2023 sa považuje za splnenú, ak fyzická osoba ku dňu podpisu prvej zmluvy o starobnom dôchodkovom sporení nedovŕšila 40 rokov veku. (5) Sporiteľ je aj fyzická osoba podľa § 6 druhej vety v znení účinnom do 30. apríla 2023. § 123bc (1) Dôchodková správcovská spoločnosť je povinná zosúladiť zloženie majetku v dlhopisovom garantovanom dôchodkovom fonde a indexovom negarantovanom dôchodkovom fonde s pravidlami obmedzenia a rozloženie rizika pre dôchodkový fond najneskôr do 31. decembra 2028. (2) Ak by v dôsledku povinnosti zosúladiť majetok sporiteľa podľa § 123be ods. 2 alebo zmeny ekonomických podmienok mohlo dôjsť k poškodeniu záujmov sporiteľov v dlhopisovom garantovanom dôchodkovom fonde, dôchodková správcovská spoločnosť môže v nevyhnutnom rozsahu finančné nástroje podľa § 88b ods. 2, ktoré nadobudla do majetku dlhopisového garantovaného dôchodkového fondu pred 1. májom 2023 a ktorých hodnota sa určuje metódou umorovania hodnoty, a) počas plynutia lehoty podľa odseku 1 predať aj pred dňom ich splatnosti alebo b) po 31. decembri 2028 ponechať v majetku dlhopisového garantovaného dôchodkového fondu do dňa ich splatnosti a neuplatňovať pravidlá obmedzenia a rozloženia rizika pre dôchodkový fond vo vzťahu k týmto finančným nástrojom. (3) Na žiadosť dôchodkovej správcovskej spoločnosti môže Národná banka Slovenska lehotu podľa odseku 1 predĺžiť najviac o jeden rok, ak je to odôvodnené záujmami ochrany sporiteľov. (4) Dôchodková správcovská spoločnosť je povinná bezodkladne informovať Národnú banku Slovenska o a) predaji finančného nástroja podľa odseku 2 a hodnoverne preukázať vznik skutočností, ktoré boli dôvodom na jeho predaj pred dňom jeho splatnosti, b) finančných nástrojoch podľa odseku 2, ktoré ponechala v majetku dlhopisového garantovaného dôchodkového fondu po 31. decembri 2028 spolu s odôvodnením ich ponechania. § 123bd Sporiteľ, ktorému vznikla prvá účasť na starobnom dôchodkovom sporení pred 1. januárom 2023, nie je sporiteľom v predvolenej investičnej stratégii, ak v § 123be ods. 2, § 123bf ods. 3 alebo § 123bg ods. 3 nie je ustanovené inak; ustanovenie § 92 ods. 2 písm. b) v znení účinnom od 1. mája 2023 tým nie sú dotknuté. § 123be (1) Dôchodková správcovská spoločnosť je povinná od 28. februára 2023 zaslať informáciu, že od 1. júla 2023 sa stáva sporiteľom v predvolenej investičnej stratégii, ak v lehote podľa odseku 2 neprejaví vôľu nebyť sporiteľom v predvolenej investičnej stratégii, sporiteľovi, a) ktorý sa narodil po roku 1968, b) ktorý sa podľa §123ai ods. 2 stal sporiteľom v dlhopisovom garantovanom dôchodkovom fonde, c) ktorý odo dňa, v ktorom sa stal sporiteľom podľa písmena b) do 31. decembra 2022 1. nevykonal právny úkon smerujúci k zmene pomeru platenia príspevkov do dôchodkových fondov, 2. nevykonal právny úkon smerujúci k zmene pomeru sporenia v dôchodkových fondoch, a d) o ktorom dôchodková správcovská spoločnosť nemá od Sociálnej poisťovne informáciu podľa § 64b ods. 3 písm. a) v znení účinnom od 1. januára 2023. (2) Sporiteľ podľa odseku 1, ktorý do 31. mája 2023 neprejavil vôľu nebyť sporiteľom v predvolenej investičnej stratégii, je sporiteľom v predvolenej investičnej stratégii od 1. júla 2023. Dôchodková správcovská spoločnosť je povinná zosúladiť majetok sporiteľa podľa prvej vety s predvolenou investičnou stratégiou najneskôr do 31. decembra 2025. Dôchodková správcovská spoločnosť je povinná postupovať podľa plánu zosúladenia majetku sporiteľov s predvolenou investičnou stratégiou podľa druhej vety, ktorý obsahuje spôsob a harmonogram postupného presunu tohto majetku. Dôchodková správcovská spoločnosť je povinná tento plán zaslať Národnej banke Slovenska a zverejniť ho na svojom webovom sídle najneskôr do 31. januára 2023. (3) Pri výkone povinnosti podľa odseku 2 je dôchodková správcovská spoločnosť povinná konať s odbornou starostlivosťou a obozretnosťou a v najlepšom záujme sporiteľa a so zohľadnením všetkých významných rizík pre dôchodkové fondy, ktorých sa presun majetku sporiteľa podľa odseku 2 týka. (4) Dôchodková správcovská spoločnosť zastaví zosúlaďovanie majetku sporiteľa podľa odseku 2 prvej vety s predvolenou investičnou stratégiou, ak a) sporiteľ vykonal právny úkon smerujúci k zmene pomeru platenia príspevkov do dôchodkových fondov, b) sporiteľ vykonal právny úkon smerujúci k zmene pomeru sporenia v dôchodkových fondoch alebo c) dôchodková správcovská spoločnosť získa od Sociálnej poisťovne o tomto sporiteľovi informáciu podľa § 64b ods. 3 písm. a) v znení účinnom od 1. januára 2023. (5) Na žiadosť dôchodkovej správcovskej spoločnosti môže Národná banka Slovenska lehotu podľa odseku 2 druhej vety predĺžiť najviac o dva roky, ak je to odôvodnené záujmami ochrany sporiteľov. § 123bf (1) Dôchodková správcovská spoločnosť je povinná do 28. februára 2023 zaslať informáciu, že od 1. júla 2023 budú dôchodkové jednotky tvorené z jeho povinných príspevkov pripisované na jeho osobný dôchodkový účet vedený pre indexový negarantovaný dôchodkový fond, ktorý je určený pre predvolenú investičnú stratégiu, ak v lehote podľa odseku 2 neprejaví vôľu zostať sporiteľom výlučne v dlhopisovom garantovanom dôchodkovom fonde, sporiteľovi, a) ktorý sa narodil v roku 1968 a skôr, b) ktorý sa podľa §123ai ods. 2 stal sporiteľom v dlhopisovom garantovanom dôchodkovom fonde, c) ktorý odo dňa, v ktorom sa stal sporiteľom podľa písmena b) do 31. decembra 2022 1. nevykonal právny úkon smerujúci k zmene pomeru platenia príspevkov do dôchodkových fondov, 2. nevykonal právny úkon smerujúci k zmene pomeru sporenia v dôchodkových fondoch, a d) o ktorom dôchodková správcovská spoločnosť nemá od Sociálnej poisťovne informáciu podľa § 64b ods. 3 písm. a) v znení účinnom od 1. januára 2023. (2) Sporiteľovi podľa odseku 1, ktorý do 31. mája 2023 neprejavil vôľu zostať sporiteľom výlučne v dlhopisovom garantovanom dôchodkovom fonde, je od 1. júla 2023 dôchodková správcovská spoločnosť povinná pripisovať dôchodkové jednotky tvorené z jeho povinných príspevkov na jeho osobný dôchodkový účet vedený pre indexový negarantovaný dôchodkový fond, ktorý je určený pre predvolenú investičnú stratégiu. (3) Sporiteľ podľa odseku 1 sa stáva sporiteľom v predvolenej investičnej stratégii, ak rozloženie jeho majetku v indexovom negarantovanom dôchodkovom fonde a dlhopisovom garantovanom dôchodkovom fonde dosiahne pomer podľa § 92 ods. 1 v znení účinnom od 1. mája 2023. (4) Dôchodková správcovská spoločnosť zastaví pripisovanie dôchodkových jednotiek tvorených z povinných príspevkov podľa odseku 2, ak sporiteľ podľa odseku 3 vykoná zmenu v zmluve o starobnom dôchodkovom sporení podľa § 64 ods. 11 v znení účinnom od 1. januára 2023. § 123bg (1) Sporiteľovi, ktorý nie je poberateľom starobného dôchodku alebo predčasného starobného dôchodku a nie je sporiteľom podľa § 123be a 123bf, dôchodková správcovská spoločnosť zašle do 28. februára 2023 informáciu, že a) nie je sporiteľom v predvolenej investičnej stratégii, čo môže mať negatívny vplyv na výšku jeho budúceho starobného dôchodku alebo predčasného starobného dôchodku a b) má možnosť požiadať dôchodkovú správcovskú spoločnosť, aby sa stal sporiteľom v predvolenej investičnej stratégii. (2) Na zaslanie informácie podľa odseku 1 sa § 108 ods. 2 prvá veta a druhá veta použije rovnako. (3) Ak sporiteľ podľa odseku 1 doručí dôchodkovej správcovskej spoločnosti prejav vôle byť zúčastnený v predvolenej investičnej stratégii do 31. mája 2023, a) od 1. júla 2023 sa stáva sporiteľom v predvolenej investičnej stratégii, b) na zosúladenie majetku tohto sporiteľa s predvolenou investičnou stratégiou sa § 123be ods. 2 druhá veta až štvrtá veta použije rovnako. § 123bh Dôchodková správcovská spoločnosť informuje fyzickú osobu, s ktorou uzatvorila zmluvu o starobnom dôchodkovom sporení v období od 1. januára 2023 do 30. apríla 2023, o možnosti požiadať dôchodkovú správcovskú spoločnosť, aby sa stala sporiteľom v predvolenej investičnej stratégii od 1. mája 2023. § 123bi Na rozloženie percentuálneho pomeru čistej hodnoty majetku v dôchodkových fondoch sporiteľa, ktorému vznikla prvá účasť na starobnom dôchodkom sporení pred 1. májom 2023 sa do 30. júna 2023 vzťahuje tento zákon v znení účinnom do 30. apríla 2023. § 123bj Prechodné ustanovenie k úpravám účinným od 1. januára 2024. Na právne vzťahy, ktoré vznikli na základe zmluvy o poistení dôchodku alebo dohody o vyplácaní dôchodku programovým výberom uzatvorenej na základe žiadosti o starobný dôchodok alebo predčasný starobný dôchodok podanej sporiteľom pred 1. januárom 2024, sa vzťahujú ustanovenia tohto zákona v znení účinnom do 31. decembra 2023.“.“ Tento bod nadobúda účinnosť 1. januára 2023 okrem § 123bb až 123bd a § 123bi, ktoré nadobúdajú účinnosť od 1. mája 2023 a § 123bj, ktorý nadobúda účinnosť od 1. januára 2024, čo sa premietne do článku o účinnosti. Už sa blížime ku koncu. 35. V Čl. I body 55, 67, 68, 82, 84 až 87, 94, 95, 97, 101 až 103 a 106 až 108 nadobúdajú účinnosť 1. mája 2023, čo sa primerane premietne do článku o účinnosti. 36. V Čl. II sa pred doterajší bod 1 dopĺňa nový bod 1, ktorý znie: „1. § 66 ods. 6 písm. h) sa slová „januára 2024" nahrádzajú slovami „januára 2022“.“ Tento bod nadobúda účinnosť 1. januára 2023, čo sa premietne do článku o účinnosti. Nasledujúce body sa primerane prečíslujú, čo sa premietne do článku o účinnosti. O bode 36 navrhujem hlasovať osobitne. 37. V Čl. II sa za bod 7 vkladá nový bod 8, ktorý znie: „8. V § 241a sa odsek 2 dopĺňa písmenom d), ktoré znie: „d) za obdobie odo dňa, v ktorom sporiteľovi vznikla prvá účasť na starobnom dôchodkovom sporení do konca kalendárneho mesiaca nasledujúceho po kalendárnom mesiaci, v ktorom Sociálna poisťovňa určila dôchodkovú správcovskú spoločnosť podľa osobitného predpisu.1)“.“ Tento bod nadobúda účinnosť 1. mája 2023, čo sa premietne do článku o účinnosti. Nasledujúci bod sa primerane prečísluje, čo sa premietne do článku o účinnosti. Ďakujem. Skončila som. A v súvislosti s mojim predloženým pozmeňujúcim návrhom žiadam, aby sa o bode 36 tohto pozmeňovacieho návrhu hlasovalo osobitne a zároveň navrhujem vyňať bod 1 spoločnej správy na osobitné hlasovanie. Ďakujem, pán predsedajúci.